CELEX: 62021TN0340
Language: fi
Date: 2021-06-19 00:00:00
Title: Asia T-340/21: Kanne 19.6.2021 – Ryanair v. komissio

16.8.2021   
            
            
               FI
            
            
               Euroopan unionin virallinen lehti
            
            
               C 329/32
            
         
      Kanne 19.6.2021 – Ryanair v. komissio
      (Asia T-340/21)
      (2021/C 329/42)
      Oikeudenkäyntikieli: englanti
      
         Asianosaiset
      
      
         Kantaja: Ryanair DAC (Swords, Irlanti) (edustajat: asianajajat E. Vahida, F.-C. Laprévote, V. Blanc, S. Rating ja I.-G. Metaxas-Maranghidis)
      
         Vastaaja: Euroopan komissio
      
         Vaatimukset
      
      Kantaja vaatii, että unionin yleinen tuomioistuin
      
                  —
               
               
                  kumoaa vastaajan 23.12.2020 tekemän päätöksen valtiontuesta SA.59462 (2020/N) – Greece – COVID 19: Damage compensation for Aegean Airlines (1) (Tapauskohtainen tuki – Luonnonmullistusten tai poikkeuksellisten tapahtumien aiheuttaman tuhon korvaaminen); ja
               
            
                  —
               
               
                  velvoittaa vastaajan korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa neljään kanneperusteeseen.
      
                  1.
               
               
                  Ensimmäinen kanneperuste, jonka mukaan vastaaja on soveltanut väärin SEUT 107 artiklan 2 kohdan b alakohtaa ja tehnyt ilmeisen virheen arvioidessaan tuen oikeasuhteisuutta COVID 19 -kriisistä aiheutuneisiin vahinkoihin.
               
            
                  2.
               
               
                  Toinen kanneperuste, jonka mukaan riitautetulla päätöksellä rikotaan tiettyjä EUT-sopimuksen määräyksiä ja loukataan sellaisia unionin yleisiä oikeusperiaatteita, jotka ovat olleet EU:n lentoliikennemarkkinoiden vapauttamisen taustalla 1980-luvun lopulta (kuten syrjintäkiellon periaatetta, palvelujen tarjoamisen vapautta ja sijoittautumisvapautta) sekä asetusta (EU) N:o 1008/2008 (2).
               
            
                  3.
               
               
                  Kolmas kanneperuste, jonka mukaan vastaaja ei ole aloittanut virallista tutkintamenettelyä huomattavista vaikeuksista huolimatta ja loukannut valittajan menettelyllisiä oikeuksia.
               
            
                  4.
               
               
                  Neljäs kanneperuste, jonka mukaan vastaaja on laiminlyönyt perusteluvelvollisuutensa.
               
            
         (1)  EUVL 2021, C 122, s. 15 ja 16.
      
         (2)  Lentoliikenteen harjoittamisen yhteisistä säännöistä yhteisössä 24.9.2008 annettu Euroopan parlamentin ja neuvoston asetus (EY) N:o 1008/2008 (uudelleen laadittu toisinto) (ETA:n kannalta merkityksellinen teksti) (EUVL 2008, L 293, s. 3).